Tutlayt tebḍa d tantiliwin, yal tantala deg-s timeslay, tamusni n yiwet n tmeslayt mačči lmeɛna-is d tamusni n tantala neɣ n tutlayt i ɣer tettekki. Yal amud akken yebɣu yili wessiɛ, ur yezmir ara ad d-yeskken tameslayt s telqay neɣ n tutlayt (ama d tisedgar timsislanin ama d tuddsiwin i yellan di tutlayt), si tama-nneɣ amud i d-negmer ur nezmir ad d-nini yekmel neɣ d amatu, imi ahat neɣfel ɣef kra n temsufaɣ I yellan di tmeslayt i nezrew ur tent-d-negli ara wer ma nɛemmed. Ihi leqdic-nneɣ yezmer kan aɣ-d-yefk tikti tamatut fella-s si tama n tecraḍ tisnislanin itt-yessemarden ɣef wumuɣ asnislan n teqbaylit SPK d tmeslayin-nniḍen.